RESOLUCIÓN do 21 de decembro de 2023, conxunta da Consellería de Economía, Industria e Innovación e da Consellería de Cultura, Educación, Formación Profesional e Universidades, pola que se modifica a distribución por anualidades das axudas concedidas na Resolución do 29 de decembro de 2022 pola que se adxudican as axudas da Orde do 12 de setembro de 2022 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2022 (código de procedemento IN606D).
Consellería de Economía, Industria e Innovación — III. Outras disposicións — 03/01/2024

O 10 de xaneiro de 2023 publicouse no
Diario Oficial de Galicia
a Resolución do 29 de decembro de 2022, conxunta da Vicepresidencia Primeira e Consellería de Economía, Industria e Innovación e da Consellería de Cultura, Educación, Formación Profesional e Universidades, pola que se adxudican as axudas da Orde do 12 de setembro de 2022 pola que se establecen as bases para a concesión, en régimen de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2022 (código de procedemento IN606D).
Co fin de viabilizar os procesos de execución e xustificación das axudas concedidas por parte dos beneficiarios, tendo en conta a data de sinatura dos contratos e os períodos de xustificación establecidos na orde de convocatoria, e dado que non se causa prexuízo a terceiros, considérase necesario modificar a distribución por anualidades das axudas concedidas pola Resolución do 29 de decembro de 2022.
Polo que antecede,
Artigo 1.
Modificación do artigo quinto e do anexo I da Resolución do 29 de decembro de 2022, conxunta da Vicepresidencia Primeira e Consellería de Economía, Industria e Innovación e da Consellería de Cultura, Educación, Formación Profesional e Universidades, pola que se adxudican as axudas da Orde do 12 de setembro de 2022 pola que se establecen as bases para a concesión, en régimen de concorrencia competitiva, das axudas para a formación de doutores e doutoras das universidades do Sistema universitario de Galica (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2022 (código de procedemento IN606D)
1. O artigo quinto da citada resolución queda redactado do seguinte xeito:
«Quinto. As axudas concedidas financiaranse con cargo aos orzamentos xerais da Comunidade Autónoma de Galicia para o ano 2022 e anos sucesivos, de acordo coa seguinte distribución segundo a estrutura de pagamento recollida no artigo 25 das bases da convocatoria, tal como se indica na seguinte táboa:
A Axencia Galega de Innovación financiará as axudas que correspondan ás empresas e aos centros de innovación e tecnolóxico e a Consellería de Cultura, Educación, Formación Profesional e Universidades só financiará as axudas que correspondan ás universidades do SUG por importe de 480.000,00 €, con cargo á aplicación orzamentaria 10.03.561B.744.0 (código de proxecto 2016 00129), no marco do Plan de financiamento do Sistema universitario de Galicia 2022-2026 (aprobado polo Acordo do Consello da Xunta de Galicia do 16 de decembro de 2021, DOG número 248, do 28 de decembro).
2. O anexo I da Resolución do 29 de decembro de 2022 queda redactado conforme o sinalado ao final da presente resolución.
Artigo 2.
Régimen de recursos
Contra esta resolución as persoas interesadas poderán interpor recurso potestativo de reposición ante a persoa titular da Presidencia da Axencia Galega de Innovación e ante a persoa titular da Consellería de Cultura, Educación, Formación Profesional e Universidades, no prazo dun mes a partir do día seguinte ao da publicación da resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 21 de decembro de 2023